pythainlp/thai-wiki-dataset-v4 huggingface dataset:
เต่าดำ (เทพปกรณัม)

เต่าดำ (ฮันกึล: 현무; ฮันจา: 玄武; คันจิ: 玄武; ฮิระกะนะ: げんぶ; โรมะจิ: "Genbu"; เวียดนาม: Huyền Vũ; ; พินอิน: "Xuan Wu"; "เสวียนอู่") เป็นสัตว์สัญลักษณ์ในความเชื่อของจีนโบราณ ที่ครอบคลุมรวมไปถึงชนชาติอื่น ๆ ในแถบเอเชียตะวันออก เช่น เวียดนาม, ญี่ปุ่น และเกาหลี
เต่าดำ เป็นหนึ่งในสัตว์ศักดิ์สิทธิ์ประจำทิศทั้งสี่ (四霛/四灵) เป็นสัญลักษณ์ของทิศเหนือ ธาตุน้ำ และฤดูหนาว มีรูปลักษณ์เป็นเต่า แต่มีเกล็ดคล้ายงู มีลักษณะร่วมกันของเต่าและงู บ้างใช้สัญลักษณ์เป็นรูปเต่าที่มีงูพันรัดกลางลำตัว แต่เดิมมาจากการใช้กระดองเต่าในการทำนายทายทัก ซึ่งหมายถึงการให้เต่านำคำถามลงไปสู่โลกแห่งวิญญาณเพื่อนำคำตอบกลับมายังโลกมนุษย์ อีกทั้งกระดองเต่ามีสีดำ จึงปรากฏในรูปเต่าดำ ภายหลังได้มีการขยายความออกไป โดยเห็นว่าเต่าอาศัยอยู่กับน้ำ ทั้งแม่น้ำลำคลองน้อยใหญ่จนถึงท้องทะเลกว้าง จึงได้รับการขนานนามให้เป็นเทพเจ้าแห่งน้ำ อีกทั้งเต่ามีอายุยืนนาน จึงเป็นสัญลักษณ์แทนการมีอายุวัฒนะ
ต่อมาได้รับการยกสถานะจากลัทธิเต๋าให้เป็นปรมาจารย์เจินอู่ โดยกล่าวกันว่าเจินอู่เป็นภาคหนึ่งของเง็กเซียนฮ่องเต้มาจุติยังโลกมนุษย์ แต่ด้วยความเบื่อหน่ายในโลกีย์ จึงเก็บตัวบำเพ็ญภาวนาบนเขาบู๊ตึ๊ง จนสำเร็จมรรคผลเป็นเซียนขึ้นสถิตบนฟ้า ครองตำแหน่งทิศเหนือ
วลาดีเมียร์ เคิพเพิน

วลาดีเมียร์ เพเทอร์ เคิพเพิน  หรือ วลาดีมีร์ เปโตรวิช คอปเปน (25 กันยายน พ.ศ. 2389 – 22 มิถุนายน พ.ศ. 2483) เป็นนักภูมิศาสตร์ นักอุตุนิยมวิทยา นักกาลวิทยา และนักพฤกษศาสตร์ชาวเยอรมันและรัสเซีย หลักจากศึกษาในเซนต์ปีเตอส์เบิร์ก เขาใช้เวลาส่วนใหญ่ของชีวิตทำงานในประเทศเยอรมนีและประเทศออสเตรีย ผลงานซึ่งเป็นที่รู้จักมากที่สุดของเคิพเพินก็คือระบบการแบ่งเขตภูมิอากาศแบบเคิพเพินซึ่งใช้กันอย่างแพร่หลายในปัจจุบัน
บอร์แลนด์

บอร์แลนด์ เป็นบริษัทซอฟต์แวร์ เริ่มตั้งสำนักงานในปี พ.ศ. 2526 ที่ สก็อตเวลเลย์ แคลิฟอร์เนีย ปัจจุบันตั้งอยู่ที่เมือง ออสติน รัฐเท็กซัส ก่อตั้งโดยชายชาวเดนมาร์ก 3 คน คือ นีล เจนเซ่น โอลี เฮนลิคเซ่น และ โมแกน แกลด ในปี พ.ศ. 2524 โปรแกรมแรกคือ โปรแกรมเกี่ยวกับการจัดเรียงข้อความ บน CP/M เป็นที่รู้จักในวงกว้างเมื่อ ฟิลลิป คานส์ เข้ามาเป็น CEO ให้บริษัท ได้ผลักดันโปรแกรมชุดพัฒนา เทอร์โบ ปาสคาล ประสบความสำเร็จในการขายเป็นอย่างมาก เพราะโปรแกรมมีข้อดี ในแง่ความเร็วในการคอมไพล์ และการรัน 
ไซด์คิก เป็นโปรแกรมอรรถประโยชน์ บน MS-DOS ที่ได้รับความนิยมในช่วงเดียวกัน โปรแกรมที่ได้รับความนิยมในเวลาต่อมา คือ เทอร์โบซี หลังจากนั้นก็เริ่มไม่ได้รับความนิยมมากนักเช่น เทอร์โบโปรล็อก พาราดอกซ์ ดีเบส ที่ซื้อมาจาก แอชตันเทช และ เวิร์ดเพอร์เฟค การลาออกของ ฟิลลิป คานส์ ในปี พ.ศ. 2538 สร้างความตกตะลึงอย่างมากในวงการคอมพิวเตอร์ในเวลานั้น เพราะเขาให้เหตุผลการลาออกว่า จะไปเล่นเรือใบ หลังจากนั้นบริษัทนี้ก็กลายเป็น บริษัทเล็กๆเพื่อดูแลซอฟต์แวร์ ที่เหลืออยู่
ซันโดร รามิเรซ

ซันโดร รามิเรซ กัสติโย (เกิด 9 กรกฎาคม ค.ศ. 1995) หรือรู้จักกันในชื่อว่า ซันโดร เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้กับอูเด ลัสปัลมัส สโมสรในลาลิกา
ลุยส์ เอนริเก

ลุยส์ เอนริเก มาร์ติเนซ การ์ซิอา (เกิด 8 พฤษภาคม พ.ศ. 2513) หรือที่รู้จักกันในชื่อ ลุยส์ เอนริเก เป็นอดีตนักฟุตบอลและผู้จัดการทีมชาวสเปนคนปัจจุบันของ ปารีแซ็ง-แฌร์แม็ง ใน ลีกเอิงฝรั่งเศส 
ตำแหน่งโดยทั่วไปของเขาคือกองกลางตำแหน่งขวาหรือกองกลางตัวรุก แต่เขาเคยเล่นในทุกตำแหน่งตั้งแต่เริ่มอาชีพนักฟุตบอลมา ยกเว้นกองหลังตำแหน่งกลาง และผู้รักษาประตู
ลุยส์ เอนริเกเริ่มอาชีพผู้จัดการทีมฟุตบอลเมื่อปี พ.ศ. 2551 กับบาร์เซโลนา เบ และสามปีต่อมาก็ย้ายไปเป็นผู้จัดการทีมโรมา แล้วก็ย้ายมาคุมเซลตาในฤดูกาล 2013–14 ก่อนกลับมาเป็นผู้จัดการทีมให้กับสโมสรฟุตบอลบาร์เซโลนาและได้ทรีเบิลในปีแรกและได้ดับเบิลในในปีที่สอง
แรดขาวเหนือ

แรดขาวเหนือ  หรือ แรดริมฝีปากสี่เหลี่ยมเหนือ (ชื่อวิทยาศาสตร์: "Ceratotherium simum cottoni") เป็นหนึ่งในสองสปีชีส์ย่อยของแรดขาว เดิมพบในหลายประเทศในแอฟริกาตะวันออกและแอฟริกากลางที่อยู่ใต้ทะเลทรายสะฮารา แต่ปัจจุบันแสดงรายการเป็นเสี่ยงขั้นวิกฤตต่อการสูญพันธุ์ ในเดือนมีนาคม 2561 มีแรดสปีชีส์ย่อยนี้เหลือเพียงสองตัว ทั้งหมดเป็นของสวนสัตว์ Dvůr Králové ในสาธารณรัฐเช็ก
การสูญพันธุ์จากธรรมชาติ.
แรดขาวเหนือปัจจุบันถือว่าสูญพันธุ์จากธรรมชาติแล้ว และเสี่ยงต่อการสูญพันธุ์อย่างมาก แรดขาวเหนือในปัจจุบันมีเพียงแค่การดูแลในศูนย์อนุรักษ์พันธุ์สัตว์ป่าเท่านั้น ซึ่งแรดขาวเหนือชื่อ ซูดาน เป็นแรดขาวเหนือเพศผู้ตัวสุดท้ายของโลก ได้ตายลงแล้ว เมื่อวันที่ 19 มีนาคม 2561 ขณะอายุ 45 ปี เนื่องจากมีอายุขัยมากแล้ว ซึ่งก่อนหน้านี้ได้คิดจะผสมพันธุ์แรดขาวเหนือ แต่แรดขาวเหนือเพศผู้ตัวสุดท้ายนี้มีอายุขัยมากแล้ว ทำให้อสุจินั้นอ่อนแอมาก จึงทำให้การผสมพันธ์แรดขาวเหนือไม่สำเร็จ ซึ่งในปัจจุบันเหลือเพียงแค่แรดขาวเหนือเพศเมีย 2ตัว บนโลก ซึ่งไม่มีเพศผู้แล้ว
ดักไทปปิง

ดักไทปปิง หรือ ดั๊กไทป์ปิ้ง (en: Duck typing) เป็นวิธีกำหนดชนิดของวัตถุ ในภาษาเชิงวัตถุ ดักไทปปิงเป็นกฏสูงสุดในการกำหนด ชนิดของไทปปิง ไทปปิงทำหน้าที่กำหนดชนิดของตัวแปร รวมไปถึง ชนิดของวัตถุ และ เมธอท การตั้งค่าต่างๆด้วย ชื่อของ ดักไทปปิง ได้มาจากข้อความของ เจมส์ วิธคอม ไลลี่ย์ นักประพันธ์ชาวสหรัฐอเมริกา ที่กล่าวว่า
 "เมื่อผมเห็นนกตัวหนึ่ง เดินเหมือนเป็ด ว่ายน้ำเหมือนเป็ด และร้องเหมือนเป็ด ผมจึงเรียกนกตัวนั้นว่าเป็ด"
ในทางโปรแกรมเมื่อเราส่งผ่านค่าไปยังฟังก์ชั่น เพื่อเรียกใช้งานวัตถุ ในภาษาที่ไม่ใช้ ดักไทป ผลคือเราต้องเรียกหา วัตถุที่ชื่อว่า เป็ด เท่านั้น แต่ในโปรแกรมประเภทดักไทป เราสามารถส่งค่าเหล่านั้นไปได้ โดยสะดวก เพราะถ้าวัตถุนั้นมี เมธอทเดินแบบเป็ด เมธอทว่ายน้ำแบบเป็ด เมธอทร้องแบบเดียวกับเป็ด ถือว่าวัตถุนั้นเสมือนว่า ชื่อเป็ดได้เช่นกันตัวอย่าง
 function calculate(a, b, c) => return (a + b)*c
 example1 = calculate (1, 2, 3)
 example2 = calculate ([1, 2, 3], [4, 5, 6], 2) 
 example3 = calculate ('apples ', 'and oranges, ', 3)
 print to_string example1
 print to_string example2
 print to_string example3
จะเห็นว่าเราส่งตัวแปรเข้า ฟังก์ชั่น calculate โดยไม่ได้คำนึงถึงชนิดของข้อมูลเลย ค่าของตัวแปรในลิสต์เดียวกันก็มีความหลายหลายมาก ในตัวแปรลิสต์เดียวกันมีทั้งตัวแปรที่เป็น เลขจำนวนเต็ม เป็นตัวหนังสือ เป็นลิสต์ของลิสต์ เป็นต้น
จาการ์ตาโมโนเรล

จาการ์ตาโมโนเรล  เป็นสายรถไฟฟ้ารางเดี่ยวในอนาคตของกรุงจาการ์ตา ประเทศอินโดนีเซีย มีระยะทาง จำนวน 2 สาย ปัจจุบันอยู่ในระหว่างก่อสร้าง โครงการนี้ได้รับการฟื้นฟูในเดือนกุมภาพันธ์ ค.ศ. 2013 แต่จริง ๆ โครงการนี้ได้เริ่มต้นในปี ค.ศ. 2004 และได้ยกเลิกไปแล้วครั้งหนึ่งในปี ค.ศ. 2008 เนื่องจากปัญหาด้านการเงิน
โครงการนี้ดำเนินงานโดยบริษัทเอกชน "พีที จาการ์ตา โมโนเรล" การเจาะเสาเข็มเริ่มในวันที่ 16 ตุลาคม ค.ศ. 2013 นอกจากนี้ยังมีโครงการรถไฟฟ้าโมโนเรลระหว่างเมือง ระยะทาง เชื่อมต่อระหว่างย่านชานเมืองตะวันตก-ตะวันออกอีกด้วย
ณ ปัจจุบัน โครงการจาการ์ตาโมโนเรลได้ถูกละทิ้งไปแล้ว โดยถูกเปลี่ยนมาเป็นโครงการเครือข่ายรถรางเบา (Jakarta LRT) แทน ซึ่งคาดว่าจะแล้วเสร็จภายในปี 2018 หรือต้นปี 2019 และมีระยะทางเริ่มต้น 42 กิโลเมตร โดยีโครงการจะขยายให้มีความยาวรวมไม่น้อยกว่า 130 กิโลเมตร เพื่อให้เชื่อมต่อกับเครือข่ายของรถไฟฟ้าชานเมืองที่มีอยู่แล้วในกรุงจาการ์ตา
กองทัพเปรู

กองทัพเปรู  อยู่ภายใต้การควบคุมของผู้บัญชาการทหารสูงสุด (ประธานาธิบดี) และบริหารจัดการโดย กระทรวงกลาโหม ประกอบด้วย กองทัพบก กองทัพเรือ และกองทัพอากาศ มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติร่วมกับกองกำลังเฉพาะกิจอาสาสมัครรักษาดินแดน 
ตำรวจแห่งชาติเปรู มีสถานะเป็นเดียวกับกองทัพ. ภารกิจหลักมีหน้ารักษาความสงบเรียบร้อย และ ป้องกับอาชญากรรม, โดยมีหน่วยปฏิบัติการพิเศษในการต่อต้านการก่อการร้ายร่วมกับฝ่ายทหาร กำลังพลตำรวจมีทั้งหมด 140,000 นาย ตำรวจแห่งชาติบริหารจัดการโดยพลเรือนผ่านกระทรวงมหาดไทย
เอ็มเอร์เต จาการ์ตา

เอ็มเอร์เต จาการ์ตา  หรือชื่ออย่างเป็นทางการคือ รถไฟฟ้าขนส่งมวลชนจาการ์ตา  เป็นระบบขนส่งมวลชนเร็วของกรุงจาการ์ตา ประเทศอินโดนีเซีย เริ่มก่อสร้างอย่างเป็นทางการเมื่อวันที่ 10 ตุลาคม ค.ศ. 2013 เป็นการก่อสร้างในระยะที่ 1 และได้เปิดให้บริการแล้วเมื่อวันที่ 24 มีนาคม ค.ศ. 2019
เส้นทาง.
ระยะทางทั้งโครงการคือ 108 กิโลเมตร เป็นสายเหนือ-ใต้ 21.7 กิโลเมตร (จากเลอบักบูลุซ ไปยังกัมปุงบันดัน) และสายตะวันออก-ตะวันตก 87 กิโลเมตร (จากบาลาราจา ไปยังจีการัง)
สายเหนือ–ใต้.
การก่อสร้างแบ่งเป็น 2 ระยะ
ระยะที่ 1.
ระยะที่ 1 มีระยะทาง สร้างเชื่อมระหว่างเลอบักบูลุซ ไปยังบันดารัน เริ่มก่อสร้างในปี ค.ศ. 2013 เปิดให้บริการแล้วเมื่อเดือนมีนาคม ค.ศ. 2019 คาดว่าจะรองรับผู้โดยสารได้ 212,000 คนต่อวัน ใช้เวลาการในเดินทางตลอดสาย (เที่ยวเดียว) ไม่ถึง 30 นาที
สถานียกระดับ
สถานีใต้ดิน
สายตะวันออก–ตะวันตก.
ปัจจุบันอยู่ในระหว่างการศึกษาโครงการ คาดว่าจะเปิดให้บริการใน ค.ศ. 2030
กองทัพโปแลนด์

กองทัพโปแลนด์ (อักษรย่อ"SZ RP"; คำเรียกโดยทั่วไป, "Wojsko Polskie", อักษรย่อ "WP" หมายถึง "ทหารโปแลนด์") เป็นกองกำลังทหารของสาธารณรัฐโปแลนด์. มีต้นกำเนิดในศตวรรษที่ 19
กองทัพโปแลนด์ประกอบด้วย กองทัพบก (Wojska Lądowe), กองทัพเรือ (Marynarka Wojenna), กองทัพอากาศ (Siły Powietrzne), หน่วยรบพิเศษ (Wojska Specjalne) และ กองกำลังรักษาดินแดน (Wojska Obrony Terytorialnej) ภายใต้การบังคับบัญชาโดย กระทรวงกลาโหม (Ministerstwo Obrony Narodowej).
ตั้งแต่ ค.ศ. 2002 ถึง ค.ศ. 2014, กองทัพโปแลนด์ได้เข้าร่วมกองกำลังรักษาความปลอดภัยนานาชาติ (ISAF) ใน อัฟกานิสถาน ภายใต้ปฏิบัติการขององค์การสนธิสัญญาแอตแลนติกเหนือ. โปแลนด์มีกองกำลังที่เข้าร่วมปฏิบัติการของ ISAF ที่มีกำลังพลเข้าร่วมมากที่สุด ภายหลังจากการเข้าเป็นสมาชิกนาโต.
กองกำลังของโปแลนด์ได้เข้าร่วมปฏิบัติการในสงครามอิรักตั้งแต่ ค.ศ. 2003 ถึง 2008 ภายใต้ปฏิบัติการของ MND-CS ตั้งฐานปฏิบัติการทางภาคกลางตอนใต้ของอิรัก มีกองกำลังของอิรักที่ประจำการทั้งหมด 5 ล้านนาย, พื้นที่ 65,632 ตร.กม. มีประเทศเข้าร่วมปฏิบัติการทั้งหมด 23 ประเทศ จำนวน 8,500 นาย
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16

โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16  เป็นการแข่งขันโปรเฟสชันแนลเดเวลลอปเมนต์ลีก ฤดูกาลที่ 4 
ลีก 1.
ลีก 1 หรือเรียกว่า บาร์คลีส์พรีเมียร์ลีก รุ่นอายุไม่เกิน 21 ปี  ด้วยเหตุผลด้านผู้สนับสนุน 
ทีมที่ได้คะแนนสูงสุดหลังจากจบฤดูกาลของดิวิชัน 1 จะเป็นผู้ชนะเลิศในลีก 1 ทั้งหมด และ 2 ทีมที่อยู่อันดับสุดท้าย จะตกชั้นสู่ ดิวิชัน 2 ในฤดูกาล 2016–17
ดิวิชัน 1.
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
ดิวิชัน 2.
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
บุตช์ วอล์กเกอร์

แบรดลีย์ เกล็น "บุตช์" วอล์กเกอร์ (เกิด 14 พฤศจิกายน ค.ศ. 1969) เป็นศิลปิน นักแต่งเพลง และโปรดิวเซอร์เพลงชาวอเมริกัน เขาเป็นมือกีตาร์ของวงดนตรีแนวเมทัล เซาท์แก็ง ตั้งแต่ปลายคริสต์ศตวรรษ 1980 จนถึงต้นคริสต์ศตวรรษ 1990 และเป็นนักร้องนำและกีตาร์ให้กับวงดนตรีร็อก มาร์เวลัส 3 ตั้งแต่ ค.ศ. 1997-2001
วลาดีมีร์ โคมารอฟ

วลาดีมีร์ มีคายโลวิช โคมารอฟ (16 มีนาคม ค.ศ. 1927 – 24 เมษายน ค.ศ. 1967) เป็นนักบินทดสอบ, วิศวกรอวกาศยาน และ นักบินอวกาศ ของสหภาพโซเวียต เขาเป็นนักบินอวกาศรุ่นแรกของสหภาพโซเวียต 
ภารกิจ "โซยูส 1" ทำให้เขากลายเป็นนักบินอวกาศคนแรกของโลกที่เดินทางไปอวกาศมากกว่าหนึ่งครั้ง และกลายเป็นมนุษย์คนแรกที่เสียชีวิตระหว่างปฏิบัติภารกิจด้านอวกาศ เขาเสียชีวิตระหว่างที่ยาน "โซยูส 1" เดินทางกลับมายังโลก ในวันที่ 24 มีนาคม 1967 ระบบเกิดความผิดพลาดบางอย่างทำให้ร่มชูชีพไม่ทำงาน ทำให้กระสวยอวกาศของเขาพุ่งกระแทกพื้นโลกอย่างรุนแรง และทำให้เขาเสียชีวิตในทันที นับเป็นมนุษย์คนแรกที่เสียชีวิตในการบินอวกาศ
ในวันที่ 26 เมษายน 1967 รัฐบาลได้จัดรัฐพิธีศพให้แก่โคมารอฟในมอสโก และเถ้าอังคารของเขาก็ถูกฝังไว้ที่สุสานกำแพงเครมลิน บริเวณจัตุรัสแดง ในการนี้ นักบินอวกาศของสหรัฐอเมริกาได้ขอเป็นผู้แทนเข้าร่วมรัฐพิธีศพด้วย แต่ได้รับการปฏิเสธจากโซเวียต
ภารกิจสุดท้ายบนดวงจันทร์ของ นีล อาร์มสตรอง ในโครงการ "อะพอลโล 11" ก่อนที่จะกลับโลก อาร์มสตรองได้วางแผ่นเหล็กเพื่อเป็นอนุสรณ์และเกียรติยศไว้บนผืนดวงจันทร์ บนแผ่นเหล็กนั้นจารึกชื่อนักบินอวกาศโซเวียตคือ ยูริ กาการิน, วลาดิมีร์ โคมารอฟ และนักบินอวกาศของ"อะพอลโล 1" ได้แก่ เวิร์จิล กริสซัม, เอ็ดวาร์ด ไวท์ และ โรเจอร์ แคฟฟี
แครา ดีโอกวาร์ดี

แครา เอลิซาเบธ ดีโอกวาร์ดี (เกิด 9 ธันวาคม ค.ศ. 1970) เป็นนักร้องนักแต่งเพลง โปรดิวเซอร์เพลง นักจัดจำหน่ายดนตรี ผู้บริหารฝ่ายคัดสรรและพัฒนาศิลปิน คีตกวี และผู้มีชื่อเสียงทางโทรทัศน์ชาวอเมริกัน เธอเขียนเพลงแนวป็อปร็อกเป็นหลัก ดีโอกวาร์ดีทำงานให้นักร้องที่มีชื่อเสียงมากมาย ยอดขายอัลบั้มที่มีเพลงของเธอทำยอดขายได้ 160 ล้านชุดทั่วโลก ดีโวกวาร์ดีเป็นนักเขียนที่ได้เข้าชิงรางวัลแกรมมี เป็นผู้ชนะรางวัลมิวสิกฟอร์ไลฟ์อะวอร์ดของแนมม์ 2011 ชนะรางวัลซองไรเตอร์ไอคอนอะวอร์ดของเอ็นเอ็มพีเอ 2009 และป็อปซองไรเทอร์ออฟเดอะเยียร์ของบีเอ็มไอ 2007 และได้รับรางวัลของบีเอ็มไออีกกว่า 19 รางวัลในฐานะร่วมแต่งเพลงจนถูกเปิดในวิทยุมากที่สุด
ครามใบแถบ

ครามใบแถบ ชื่อวิทยาศาสตร์: "Indigofera linifolia" เป็นพืชในสกุลคราม กิ่งอ่อนมีขนสีขาวหนาแน่น ใบเดี่ยว เรียงสลับ ดอกช่อ กลีบดอกสีชมพู ฝักมนหรือกลม มีขนหนาแน่น พบในพม่า ศรีลังกา อินเดีย จีน ไต้หวัน กัมพูชา และเวียดนาม ในไทยพบทุกภาคยกเว้นภาคใต้
หลอดลมอักเสบ

หลอดลมอักเสบ  เป็นการอักเสบที่หลอดลมของปอด ผู้ป่วยจะมีอาการน้ำมูกไหล, จาม, หายใจลำบาก และเจ็บทรวงอก หลอดลมอักเสบสามารถจำแนกออกเป็นสองประเภทคือ: แบบเฉียบพลัน และ แบบเรื้อรัง
หลอดลมอักเสบแบบเฉียบพลันมักมีอาการไอเป็นระยะเวลาราวสามสัปดาห์ ซึ่งในผู้ป่วย 90% มักจะมีอาการอักเสบจากเชื้อไวรัสตามมา และไวรัสเหล่านี้สามารถแพร่กระจายผ่านอากาศเมื่อผู้ป่วยไอหรือจาม ซึ่งอาจทำให้ผู้คนรอบข้างติดเชื้อไปด้วย อีกปัจจัยเสี่ยงที่ทำให้หลอดลมอักเสบแบบเฉียบพลันก็คือการสูบยา, ฝุ่น และ มลพิษทางอากาศ ทั้งนี้พบว่ามีผู้ป่วยบางส่วนซึ่งเป็นส่วนน้อย ได้รับแบคทีเรียจากการสูดมลพิษทางอากาศเข้าไปในปริมาณมาก วิธีรักษาหลอดลมอักเสบแบบเฉียบพลันได้แก่การพักผ่อน, รับประทานพาราเซตามอล และ ยาแก้อักเสบชนิดไม่ใช่สเตอรอยด์ จะช่วยบรรเทาลงได้
หลอดลมอักเสบแบบเรื้อรังมักจะปรากฏอาการไอมีเสมหะเป็นระยะเวลาตั้งแต่สามสัปดาห์จนถึงกว่าหนึ่งปี หรืออย่างน้อยสองปี และผู้ป่วยส่วนใหญ่มักจะเป็นโรคปอดอุดกั้นเรื้อรัง (COPD) ร่วมด้วย การสูบยาเป็นสาเหตุที่พบมากที่สุดของกรณีนี้ ในขณะที่มลพิษทางอากาศและพันธุกรรมเป็นสาเหตุส่วนน้อย วิธีรักษาคือการเลิกยาสูบ, การใช้วัคซีน, และทำการฟื้นฟูสมรรถภาพปอด นอกจากนี้ยังต้องทานยาขยายหลอดลมและคอร์ติโคสตีรอยด์เป็นประจำ ในผู้ป่วยบางคนอาจทำการบำบัดด้วยออกซิเจนระยะยาวร่วมด้วย
หลอดลมอักเสบเป็นหนึ่งในโรคสามัญที่พบได้เป็นส่วนมาก ในหนึ่งปีจะมีผู้ใหญ่ราว 5% และเด็กราว 6% ที่เป็นโรคนี้ ในปี 2010 มีรายงานจำนวนผู้ติดเชื้อทั่วโลกราว 329 ล้านคน หรือคิดเป็น 5% ของประชากรโลก และในแต่ละปีจะมีผู้เสียชีวิตจากโรคนี้ราว 2.7-2.9 ล้านคน
มะกัก

มะกัก ชื่อวิทยาศาสตร์: "Spondias bipinnata" อยู่ในวงศ์ Anacardiaceae เป็นไม้ยืนต้น เปลือกสีเทา ใบประกอบแบบขนนก ดอกช่อออกตามซอกใบและปลายกิ่ง ดอกเล็ก สีขาว กลิ่นหอมอ่อน ผลกลมรี สีเหลืองอมเขียว เป็นพืชเฉพาะถิ่นของไทย พบตามเขาหินปูนหรือป่าผลัดใบ
เทียนพระบาท

เทียนพระบาท ชื่อวิทยาศาสตร์: "Impatiens charanii" อยู่ในวงศ์ Balsaminaceae เป็นไม้ล้มลุก ใบเดี่ยว ดอกสีม่วง เป็นพืชเฉพาะถิ่น พบที่เขาหินปูนในจังหวัดสระบุรี
เทียนนายเนย

เทียนนายเนย ชื่อวิทยาศาสตร์: "Impatiens noei" อยู่ในวงศ์ Balsaminaceae เป็นไม้ล้มลุก ใบเดี่ยว ใบด้านบนมีขน ด้านล่างมีเฉพาะเส้นใบ ดอกสีขาว กลีบพูหน้ามีแถบสีชมพูอ่อนตรงกลาง เป็นพืชเฉพาะถิ่น พบบริเวณเขาหินปูนในบริเวณภาคกลางและภาคเหนือตอนล่างของไทย
สาธารณรัฐประชาธิปไตยอัฟกานิสถาน

สาธารณรัฐประชาธิปไตยอัฟกานิสถาน (ดารี: جمهوری دمکراتی افغانستان) หรือต่อมาคือ สาธารณรัฐอัฟกานิสถาน (ดารี: جمهوری افغانستان) เป็นรัฐบาลคอมมิวนิสต์ที่จัดตั้งขึ้นโดยพรรคประชาธิปไตยประชาชนอัฟกานิสถาน (PDPA) หลังโค่นล้มรัฐบาลของประธานาธิบดีโมฮัมเหม็ด ดาวูด ข่านในปี ค.ศ. 1978 นูร์ มูฮัมหมัด ตะรากีขึ้นเป็นผู้นำและออกนโยบายให้สิทธิสตรี ให้การศึกษาและปฏิรูปที่ดิน แต่ต่อมาตะรากีถูกสังหาร ฮะฟีซอลลาห์ อะมีนจึงสืบทอดอำนาจต่อ แต่เขาถูกต่อต้านอย่างหนักจนสหภาพโซเวียตต้องเข้าแทรกแซง อะมีนถูกลอบสังหารในปี ค.ศ. 1979 ทำให้เกิดสงครามโซเวียตในอัฟกานิสถาน ระหว่างฝ่ายคอมมิวนิสต์และมุญาฮิดีน บาบรัค คาร์มาล ผู้นำคนต่อมาที่ได้รับการสนับสนุนจากโซเวียตไม่สามารถแก้ปัญหาภายในประเทศได้ จึงถูกบีบให้ลาออกในปี ค.ศ. 1985 ทำให้ผู้อำนวยการสำนักงานข่าวกรองแห่งรัฐ โมฮัมหมัด นาญิบุลลอฮ์ ขึ้นเป็นผู้นำแทน เขาทำข้อตกลงกับโซเวียตเพื่อให้โซเวียตถอนทหารออกไป แต่หลังจากโซเวียตล่มสลาย รัฐบาลของนาญิบุลลอฮ์ก็ขาดกำลังสนับสนุน นาญิบุลลอฮ์ลาออกจากตำแหน่งในปี ค.ศ. 1992 รัฐบาลคอมมิวนิสต์จึงล่มสลาย
สารขยายหลอดลม

สารขยายหลอดลม หรือ ยาขยายหลอดลม  เป็นสารที่ช่วยขยายหลอดลมและหลอดลมฝอย ช่วยลดอาการหายใจติดขัด และทำให้มีอากาศหมุนเวียนไปสู่ปอดมากขึ้น สารขยายหลอดลมอาจเกิดขึ้นเองโดยกลไกของร่างกาย หรือรับประทานเป็นยาเข้าไปตามการควบคุมของแพทย์ก็ได้ สารขยายหลอดลมนี้มีประโยชน์อย่างมากต่อผู้ป่วยโรคปอดอุดกั้น รวมทั้งโรคหืด ตลอดจนโรคปอดอุดกั้นเรื้อรัง
ประเภทของยาขยายหลอดลม.
ยาขยายหลอดลม สามารถจำแนกออกเป็นสามประเภทตามใบสั่งยาได้ คือ 
กลุ่มของสารขยายหลอดลม.
สารขยายหลอดลมส่งมารถจำแนกออกเป็นสองกลุ่ม คือออกฤทธิ์ระยะสั้น กับออกฤทธิ์ระยะยาว ทั้งนี้ ยาระยะสั้นใช้เพื่อบรรเทาอาการเฉพาะหน้า ส่วนยาระยะยาวใช้เพื่อป้องกันการเกิดอาการ
ไลแคน ไฮเปอร์สปอร์ต

ดับเบิลยู มอเตอร์ส ไลแคน ไฮเปอร์สปอร์ต  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเลบานอน ดับเบิลยู มอเตอร์ส ไลแคน ถือเป็นรถรุ่นแรกและรุ่นเดียวของบริษัท ผลิตมาเพียง 7 คันบนโลกเท่านั้น โดยคันแรกเปิดตัวครั้งแรกที่งานกาตาร์มอเตอร์โชว์ ในปี ค.ศ. 2013 นอกจากนี้ยังเป็นไลแคน ยังเป็นซูเปอร์คาร์คันแรกจากภูมิภาคตะวันออกกลางอีกด้วย
ไลแคน มีชื่อเสียงจากฉากวิ่งโดดข้ามตึก ในภาพยนตร์ "เร็ว..แรงทะลุนรก 7" (Fast 7) และจากเกมส์บนโทรศัพท์มือถือเช่น "อัสฟัลต์ 8:แอร์โบร์น" (Asphalt 8: Airborne), "จีที 2 เรซซิ่ง 2" (GT Racing 2), "อัสฟัลต์ 9:เลเจนด์" (Asphalt 9: Legends) เป็นต้น
สมรรถนะ.
ไลแคนใช้เครื่องยนต์ ทวินเทอร์โบ 6 ลูกสูบ (H6) ขนาด 3.7 ลิตร (3746 ซีซี) จากรูฟ ซีทีอาร์3 (Ruf CTR3) ชนิดเดียวกับที่ใช้กับปอร์เช่ 911 สามารถให้กำลังได้ที่ 522 กิโลวัตต์ (740 bhp; 751 PS) และแรงบิดที่ 960 นิวตัน/เมตร (708 lb·ft) รถสามารถทำความเร็วสูงสุดได้ที่ 385 กม./ชม. (239 ไมล์/ชม.) และเร่งอัตราเร่ง 0-100 กม./ชม. ได้เพียง 2.8 วินาที
ราคาจำหน่าย.
ไลแคนทั้ง 7 คัน ได้ตั้งราคาจำหน่ายสูงถึง 3.4 ล้านดอลลาร์ ทำให้กลายเป็นรถที่แพงที่สุดอันดับ 3 ของโลกเท่าที่วงการรถยนต์เคยจำหน่ายมา ตามหลังเพียง ลัมโบร์กีนี เวเนโน (4.6 ล้านดอลลาร์) และ มายบัค เอ็กเซเลโร (8 ล้านดอลลาร์) ไลแคนยังมีราคาสูงกว่า บูกัตติ เวย์รอน ซูเปอร์สปอร์ต (Bugatti Veyron Super Sport) 1 ล้านดอลลาาร์
สำหรับสาเหตุที่มีราคาสูง เนื่องมาจากอุปกรณ์ประดับตกแต่ง คือ การฝังเพชรขนาด 15 กะรัต จำนวนถึง 420 เม็ดไว้ที่ไฟหน้าที่ขอบไฟแอลอีดีบนวัสดุไทเทเนียมอย่างดี แต่ถึงอย่างไรก็ตาม ทางบริษัทก็ยังให้ผู้ซื้อสามารถเลือกอัญมณีอื่นแต่งได้ความต้องการ เช่น ทับทิม พลอย ไพลิน เป็นต้น
เจ้าหญิงช็องมย็อง

องค์หญิงจองมยอง (,貞明公主 , 27 มิถุนายน ค.ศ. 1603 – 8 กันยายน ค.ศ. 1685) พระราชธิดาในพระเจ้าซอนโจ และสมเด็จพระราชินีอินม็อก ตระกูลคิม แห่งยอนอัน (ภายหลังองค์หญิงได้กลายเป็นต้นสายตระกูลของ พระนางฮอนคยอง (พระนางฮเยกย็อง) พระพันปีหลวง ตระกูลฮง แห่งพงซาน (헌경왕후 홍씨))
ประวัติ.
องค์หญิงชอง-มยอง หรือ จอง-มยอง ประสูติเมื่อวันที่ 19 เดือน 5 ตรงกับวันที่ 27 มิถุนายน ค.ศ. 1603 เป็นพระธิดาในพระเจ้าซอนโจ กษัตริย์องค์ที่ 14 แห่งโชซอน และพระราชินีอินมก สกุล คิม เมื่อเจริญชันษาได้ 20 ปี พระนางก็ได้อภิเษกกับ ฮงจูวอน ซึ่งมีอายุอ่อนกว่าพระนาง 3 ปี และได้เป็นราชบุตรเขยยองอันวี
องค์หญิงและฮงจูวอนมีบุตรด้วยกัน 8 คน บุตรคนที่ 2 ของพระนางชื่อว่า ฮง-มาน-ยง (ถือเป็นบุตรคนโต เพราะบุตรคนแรกเสียชีวิตไปตั้งแต่ยังเยาว์) ได้แต่งงานกับซงฮูหยินแห่งยอซาน มีบุตรด้วยกัน 5 คน ถือเป็นรุ่นหลานขององค์หญิงจองมยอง
โดยบุตรคนโตของฮงมานยงคือ ฮงจุงกี ได้แต่งงานมีบุตร 2 คน คือ ฮงซ็อกโบ และ ฮงฮยอนโบ ถึงตอนนี้เท่ากับว่าองค์หญิงจองมยองทรงมีลูก หลาน และเหลน มากมาย โดยปีที่ฮงฮยอนโบ เหลนคนโตของพระนางเกิดเป็นปีที่ฮงจูวอน สวามีของพระนางเสียชีวิตด้วยวัยรวม 67 ปี (นอกจากเหลนสองคนนี้แล้ว องค์หญิงยังมีหลานและเหลนอีกหลายคนที่เกิดจากลูกและหลานคนอื่นๆ)
ต่อมา ฮงฮยอนโบ ลูกคนเล็กของฮงจุงกี ได้แต่งงานกับหญิงสาวสกุล อิม และมีบุตรด้วยกัน 1 คน คือ ฮงพงฮัน (นอกจากฮงพงฮันแล้วยังมีบุตรกับภรรยาคนที่สองอีก 3 คน ซึ่งหนึ่งในนั้นคือ ฮงนิมฮัน) ต่อมาฮงพงฮันได้แต่งงานกับลีฮูหยิน แห่ง ฮันซาน และมีบุตรด้วยกัน 7 คน หนึ่งในนั้นก็คือพระนางฮเยกยอง พระมารดาในพระเจ้าจองโจ กษัตริย์องค์ที่ 22 แห่งโชซอน
เท่ากับว่าฮงพงฮันคือลื่อขององค์หญิงจองมยอง และพระนางฮเยกยองเป็นทายาทรุ่นที่ 5 ขององค์หญิง
องค์หญิงชองมยองสิ้นพระชนม์เมื่อ ค.ศ.1685 สิริรวมพระชนม์มายุยืนยาวถืง 83 ปี โดยปีที่องค์หญิงสิ้นพระชนม์ตรงกับปีครองราชย์ที่ 11 ของพระเจ้าซุกจง กษัตริย์องค์ที่ 19 แห่งโชซอน เท่ากับว่าองค์หญิงทรงมีชีวิตผ่านมาถึง 6 แผ่นดิน คือ ซอนโจ ควางแฮ อินโจ ฮโยจง ฮยอนจง และซุกจง
ธีโอฟิลลีน

ธีโอฟิลลีน  หรือ 1,3-ไดเมทิลแซนทีน  เป็นยาประเภทสารขยายหลอดลม ใช้ในการรักษาโรคระบบหายใจ อาทิ โรคปอดอุดกั้นเรื้อรัง และ โรคหืด 
ธีโอฟิลลีนเป็นสารที่สกัดได้จากใบชา ถูกค้นพบโดย อัลเบรชท์ ค็อดเซิล นักพฤกษศาสตร์ชาวเยอรมันในปี ค.ศ. 1888 จากนั้นมีการนำมาพัฒนาโดยสามารถสังเคราะห์ขึ้นภายในปี ค.ศ. 1900 ในครั้งแรกทีโอฟิลลีนถูกใช้เป็นยาขับปัสสาวะ จากนั้นก็นำมาใช้รักษาโรคหืด ด้วยมีฤทธิ์ทำให้กล้ามเนื้อบริเวณหน้าอกและปอดคลายตัว ส่งผลให้ภาวะหลอดลมเกร็งตัวทุ เลาเบาบางลง หลังจากร่างกายได้รับยาธีโอฟิลลีน ยาจะถูกส่งไปเปลี่ยนโครงสร้างที่อวัยวะตับ และ 50% ของระดับยาในร่างกายจะถูกกำจัดออกโดยทางปัสสาวะภายในเวลา 5-8 ชั่วโมง ในต่างประเทศสามารถพบรูปแบบของการจัดจำหน่ายยานี้ ทั้งชนิดรับประทาน ชนิดฉีด และชนิดเหน็บทวาร
ธีโอฟิลลีน จัดอยู่ในหมวดยาอันตราย การใช้ยาต้องอยู่ภายใต้การควบคุมดูแลของแพทย์ผู้ทำการรักษาเท่านั้น ไม่สมควรซื้อยามาใช้เอง
การใช้งานทางการแพทย์.
ผลจากการใช้ธีโอฟิลลีน มีดังต่อไปนี้:
ข้อควรระวัง.
การใช้ยาทีโอฟิลลีนร่วมกับยาแก้ปวดบางประเภท อาจมีความเสี่ยงที่จะทำให้เกิดอา การชัก โดยเฉพาะการนำมาใช้กับผู้ที่เคยมีประวัติด้วยโรคลมชัก ผู้ที่ติดเหล้า ผู้สูงอายุ ผู้ที่เคยได้รับบาดเจ็บที่สมอง หรือผู้ที่ป่วยเป็นเนื้องอกสมอง ยาแก้ปวดดังกล่าว เช่น Tramadol
การใช้ทีโอฟิลลีนร่วมกับยาลดความดันโลหิตบางกลุ่ม สามารถลดประสิทธิภาพในการควบคุมความดันโลหิตของยาลดความดันโลหิตให้ด้อยประสิทธิภาพลงไป พร้อมกับมีอาการต่างๆเหล่านี้ตามมาเช่น คลื่นไส้ อาเจียน นอนไม่หลับ มือเท้าสั่น หายใจติดขัด เป็นต้น ยาลดความดันโลหิตที่กล่าวถึง เช่น Acebutolol, Atenolol, Esmolol, Metoprolol และ Nadolol เป็นต้น
การใช้ทีโอฟิลลีนร่วมกับยาปฏิชีวนะ บางประเภทสามารถทำให้ปริมาณยาทีโอฟิลลีนในกระแสเลือดมีระดับสูงขึ้น จนอาจก่อให้เกิดอาการข้างเคียงตามมา เช่น คลื่นไส้ อาเจียน ท้องเสีย ปวดศีรษะ นอนไม่หลับ ชัก ใจสั่น 
การใช้ทีโอฟิลลีนร่วมกับการดื่มเครื่องดื่มที่มีส่วนผสมของกาเฟอีน สามารถกระตุ้นให้เกิดผลข้างเคียงของทีโอฟิลลีนติดตามมาเช่น คลื่นไส้ อาเจียน นอนไม่หลับ มือเท้าสั่น เป็นต้น จึงควรหลีกเลี่ยงการใช้ยาทีโอฟิลลีนร่วมกับการดื่มหรือรับประทานอาหารที่มีกาเฟอีนเป็นส่วนผสม
อัสลาน

อัสลาน (Aslan) เป็นตัวลำครหลักในนวนิยายชุดตำนานแห่งนาร์เนีย โดยซี.เอส. ลิวอิส อัสลานเป็นสิงโตผู้ยิ่งใหญ่ในหนังสือเรื่องตู้พิศวง และเป็นเพียงตัวละครเดียวที่อยู่ในหนังสือทั้ง 7 เล่ม โดยคำว่า "อัสลาน" มาจากภาษาตุรกีแปลว่าสิงโต ซี.เอส. ลิวอิสมักจะพิมพ์คำว่า "Lion" ด้วยตัวแอลตัวใหญ่เสมอ เพื่อให้สื่อถึงอัสลาน โดยสันนิษฐานว่าอัสลานหมายถึงพระเยซู
บทบาท.
กำเนิดนาร์เนีย.
ในช่วงที่ดิกอรี่และพอลลี่ได้นำลุงแอนดรูว์,จาดิส,สารถีรถม้าและม้าของเขาชื่อสตรอว์เบอร์รี่อย่างบังเอิญ อัสลานได้ผ่านทางมาพอดีและได้สร้างนาร์เนียสัตว์พูดได้และสัตว์ในเทพนิยายกรีกขึ้นมา เขาได้ปลูกต้นแอปเปิ้ลที่ป้องกันไม่ให้จาดิสเข้ามาครองนาร์เนียจนกว่าจะผ่านไปอีกหลายร้อยปีข้างหน้า ดิกอรี่ได้ตัดสินใจไปขอผลไม้วิเศษจากอัสลาน เขาจึงเสกให้ม้าของสารถีรถม้าพูดได้และเสกปีกให้กับม้าเป็นเพกาซัสและตั้งชื่อใหม่ว่าเฟล็ดจ์ และได้สั่งให้ดิกอรี่,พอลลี่และเฟล็ดจ์ออกเดินทางไปเอาแอปเปิ้ลวิเศษ หลังจากที่ดิกอรี่นำแอปเปิ้ลมาให้เขาแล้ว เขาจึงทำพิธีอภิเษกสารถีรถม้าที่ดิกอรี่และพอลลี่เผลอพามาด้วยและภรรยาของเขาที่ถูกเรียกมาขณะกำลังซักผ้าเป็นราชาแฟรงค์และราชินีเฮเลนแห่งนาร์เนีย 
ตู้พิศวง.
อัสลานได้นำกองทัพสัตว์ตระกูลแมว,ฟอน,เซนทอร์และพวกนกพูดได้มารวมกันเป็นกองทัพสำหรับต่อกรกับแม่มดขาว ซึ่งเอ็ดมันด์ได้สารภาพบาปกับอัสลาน อัสลานได้ถูกกองทัพแม่มดขาวถลกหนังบนศิลาและได้ตายแทนเอ็ดมันด์ในที่สุด ต่อมาอัสลานได้คืนชีพขึ้นมาและได้ช่วยเหลือสัตว์ที่ถูกแม่มดขาวสาปให้เป็นน้ำแข็ง หลังจากที่พวกปีเตอร์ได้นำอิสรภาพมาสู่นาร์เนียได้แล้วอัสลานจึงอภิเษก4พี่น้องพีเวนซี่เป็นผู้ปกครองนาร์เนีย
อาชากับเด็กชาย.
อัสลานเป็นคนผลักเรือที่ชาสต้านั่งมาให้มาจอดบนริมชายหาดที่เป็นที่ตั้งบ้านของอาร์ชีช เป็นคนที่ทำให้ชาสต้ากับบรี (นาร์เนีย)มาเจอกับอาระวิสกับฮวิน เป็นคนที่ตะครุบอาระวิสให้เป็นแผลเพื่อสั่งสอนอาระวิสให้รู้สึกเจ็บปวดที่แอบวางยาพี่เลี้ยงจนทำให้ถูกแม่ของอาระวิสเฆี่ยนตี เป็นคนที่สาปให้ราบาดาซเจ้าชายแห่งทัชบาอันกลายเป็นลา
เจ้าชายแคสเปี้ยน.
อัสลานได้โผล่มาให้ลูซี่เห็นเป็นระยะๆ และต่อมาได้นำกองทัพต้นไม้มาช่วยเหลือกองทัพนาร์เนีย เขาได้บอกกับปีเตอร์และซูซานว่าทั้ง2จะกลับมาที่นาร์เนียไม่ได้อีกต่อไปแล้ว และได้พา4พี่น้องพีเวนซี่กลับไปที่โลกเดิมอีกครั้ง
ผจญภัยโพ้นทะเล.
อัสลานได้คำรามใส่ยูสตาซให้คืนร่างกลับมาเป็นดังเดิม และได้ส่งยูสตาซ,เอ็ดมันด์,ลูซี่กลับไปที่โลกเดิมอีกครั้ง และพาเจ้าชายแคสเปี้ยนที่10และรีพีชิ้บไปที่ดินแดนของตนเอง
สถานีรถไฟกัมบีร์

สถานีรถไฟกัมบีร์ (ตัวย่อ: GMR) เป็นสถานีรถไฟในตำบลกัมบีร์ กรุงจาการ์ตา ประเทศอินโดนีเซีย ตั้งอยู่ทางด้านทิศตะวันออกของจัตุรัสเมอร์เดกา สถานีรถไฟแห่งนี้สร้างในยุคอาณานิคมดัตช์ และได้รับการบูรณะในคริสต์ทศวรรษ 1990
สถานีรถไฟกัมบีร์เป็นสถานีปลายทางของรถไฟระหว่างเมืองบนเกาะชวา และมีรถไฟฟ้าชานเมืองวิ่งผ่าน 2 สาย ได้แก่ สายสีน้ำเงินและสายสีแดง โดยทั้งสองสายไม่หยุดรับ-ส่งผู้โดยสารที่สถานีนี้ สถานีรถไฟกัมบีร์จะให้บริการเฉพาะรถไฟชั้น 1 และชั้น 2 เท่านั้น ส่วนรถไฟชั้น 3 และชั้น 2 บางขบวน ให้บริการที่สถานีรถไฟปาซาร์เซอเน็น
ประวัติ.
ในช่วง ค.ศ. 1871–1884 สถานีรถไฟกัมบีร์มีสถานะเป็นที่หยุดรถเล็ก ๆ ทางด้านทิศตะวันออกเฉียงใต้ของจัตุรัสเมอร์เดกา ต่อมาได้สร้างสถานีรถไฟแห่งใหม่แทนที่ที่หยุดรถแห่งเดิม โดยสถานีรถไฟแห่งใหม่ มีสถาปัตยกรรมแบบคลาสสิก ต่อมา ค.ศ. 1928 ได้รับการปรับปรุงสถาปัตยกรรมเป็นแบบอลังการศิลป์ ใน ค.ศ. 1990 ได้รับการปรับปรุงสถาปัตยกรรมเป็นแบบโจโกล ซึ่งมีหน้ามุขเป็นสีเขียว ทำด้วยเซรามิก
ตัวอาคารและสิ่งอำนวยความสะดวก.
อาคารสถานีรถไฟกัมบีร์มีทั้งหมด 3 ชั้น
นอกจากนี้ยังมีตู้เอทีเอ็ม ห้องน้ำ โทรศัพท์สาธารณะ และลิฟต์ ปรากฏในทุก ๆ ชั้นของสถานี และมีลานจอดรถแท็กซี่ทางด้านทิศตะวันออกของสถานี
เส้นทางที่ให้บริการ.
รถไฟฟ้าชานเมือง กาเอร์เอ็ล โกมูเตอร์ไลน์.
มีรถไฟฟ้าชานเมือง กาเอร์เอ็ล โกมูเตอร์ไลน์ วิ่งผ่านสถานีรถไฟกัมบีร์อยู่ 2 สาย คือ
นับตั้งแต่ ค.ศ. 2013 รถไฟฟ้าชานเมืองยกเลิกการหยุดรับ-ส่งผู้โดยสารที่สถานีรถไฟกัมบีร์ เนื่องจากมีปริมาณรถไฟระหว่างเมืองมากแล้ว ผู้โดยสารชานเมืองสามารถลงที่สถานีรถไฟจูวันดาหรือสถานีรถไฟกนดังดียา แล้วต่อรถโดยสารมายังสถานีรถไฟกัมบีร์ได้
การเชื่อมต่อกับระบบขนส่งมวลชนอื่น.
รถโดยสารประจำทาง "ดัมรี".
รถโดยสารประจำทางของบริษัท "ดัมรี" สายสถานีรถไฟกัมบีร์–ท่าอากาศยานนานาชาติซูการ์โน-ฮัตตา ให้บริการทุกวัน ตั้งแต่เวลา 1.00–21.00 น. ค่าโดยสาร 25,000 รูเปียะฮ์
แอคอาร์ต เจเนเรชั่น

บริษัท แอค-อาร์ต เจเนเรชั่น จำกัด (Act Art Generation co.,Ltd) เป็นบริษัทผลิตละครโทรทัศน์ไทยให้แก่สถานีวิทยุโทรทัศน์ไทยทีวีสีช่อง 3 ก่อตั้งเมื่อปี พ.ศ. 2545 โดยพงษ์พัฒน์ วชิรบรรจง และบริหารงานโดยธัญญา วชิรบรรจง 
ประวัติ.
แอคอาร์ตเริ่มเปิดดำเนินการเมื่อวันที่ 21 พฤษภาคม พ.ศ. 2545 เป็นบริษัทที่ผลิตงานด้านละครโทรทัศน์ โดยเริ่มจากละครหลังข่าวภาคค่ำเรื่องแรก "12 ราศี" ทางช่อง 3 และได้ผลิตผลงานละครโทรทัศน์ออกอากาศทางช่อง 3 มาโดยตลอดถึงปัจจุบัน เน้นผลิตละครคุณภาพ ผลงานที่ผ่านมาได้รับความนิยมจากผู้ชมรายการเป็นอย่างมาก และได้รับรางวัลจากสถาบันต่าง ๆ มากมาย
เอสเอสซี แอโร

เอสเอสซี แอโร  เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อน 2 ล้อหลัง (RWD) 2 ประตู 2 ที่นั่ง ผลิตโดยบริษัท เชลบี ซูเปอร์คาร์จากอเมริกา ตั้งแต่ปี ค.ศ. 2006 จนถึงปี ค.ศ. 2013 มีโฉมที่เป็นที่รู้จักกันมากที่สุดคือโฉม อัลติเมท แอโร (Ultimate Aero) ด้วยการเป็นรถที่เร็วที่สุดในโลก บันทึกโดยกินเนสส์บุ๊ค ในปี ค.ศ. 2007 ซึ่งสามารถทำความเร็วได้สูงสุดถึง 412.22 กม./ชม. (256.14 ไมล์/ชม.) จนในที่สุดสถิติก็ถูกลบลงโดย บูกัตติ เวย์รอน ซูเปอร์สปอร์ต ในปี 2010 แต่ถึงอย่างไรก็ตาม ในเดือนเมษายน ค.ศ. 2013 กินเนสบุ๊คก็ออกมาประกาศว่า ยังไม่ได้บันทึกเวลาที่เวย์รอนทำได้ จึงทำให้ อัลติเมท แอโร กลับได้รับชื่อเป็นรถที่เร็วที่สุดในโลกดังเดิม 
เอสเอสซี แอโร ไม่ได้จำหน่ายรถพร้อมกับระบบอิเล็กโทรนิกช่วยเหลือผู้ขับ (Driver aids) เช่น ระบบเบรกป้องกันล้อล็อก (ABS) และระบบป้องกันล้อหมุนฟรี (TRC) อ้างจากคำพูดของ เจรอด เชลบี (Jerod Shelby) ผู้ก่อตั้ง เชลบี ซูเปอร์คาร์ ที่กล่าวไว้ว่า "ปรัชญาการออกแบบรถเบื้องต้น คือการออกแบบและสร้างรถให้คนขับ ผมจึงต้องการให้คุณไม่เพียงแต่ใช้เท้าขวาเป็นอย่างเดียว แต่คุณต้องสามารถควบคุมพวงมาลัยพร้อมกับคันเร่งที่ประสานงานกันได้ดีด้วย"
นูรุดดีน เนย์เบ็ต

นูรุดดีน เนย์เบ็ต (เกิด 10 กุมภาพันธ์ 1970 ที่เมืองกาซาบล็องกา) เป็นอดีตนักฟุตบอลในตำแหน่งกองหลังและเป็นอดีตกัปตันทีมชาติโมร็อกโก โดยเนย์เบ็ตมีชื่อเสียงโด่งดังเมื่อครั้งค้าแข้งให้กับสโมสรเดปอร์ติโบ ลากอรูญา ในลาลิกาสเปนและสโมสรท็อตแนม ฮ็อตสเปอร์ในพรีเมียร์ลีก
นูรุดดีน เนย์เบ็ต เป็นผู้ครองสถิติลงสนามให้กับทีมชาติโมร็อกโกมากที่สุดเป็นอันดับหนึ่งที่ 115 นัด โดยเขาเคยเล่นในโอลิมปิก 1992 ที่ประเทศสเปน และผ่านการเล่นฟุตบอลโลก 2 สมัย ในฟุตบอลโลก 1994 ที่สหรัฐอเมริกาและฟุตบอลโลก 1998 ที่ฝรั่งเศส
นโยบายการขอรับลงตราของประเทศลาว

ผู้เดินทางเข้ามาในประเทศลาวจะต้องถือวีซ่าที่ออกโดยคณะผู้แทนทางการทูตลาว เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้
ยกเว้นวีซ่า.
คนชาติของประเทศดังต่อไปนี้จะได้รับการยกเว้นวีซ่าเมื่อเดินทางมายังประเทศลาว
วีซ่าเมื่อเดินทางมาถึง.
คนชาติของประเทศอื่นๆ สามารถขอวีซ่าเมื่อเดินทางมาถึงได้ ณ จุดผ่านแดนทางอากาศและทางบกดังต่อไปนี้ 
Those who have obtained the visa at a Lao embassy can also cross at Napao-Chalo, Taichang-Sophoun, Pakxan-Bungkan and Xiengkok.
Nationals of Afghanistan, Algeria, Bangladesh, Burundi, Cameroon, Republic of the Congo, Democratic Republic of the Congo, Côte d'Ivoire, Ghana, Guinea, Guinea-Bissau, Jordan, Lesotho, Liberia, Libya, Mozambique, Nauru, Niger, Nigeria, Pakistan, Senegal, Sierra Leone, Sri Lanka, Suriname, Swaziland, Syria, Tonga, Turkey, Zambia and Zimbabwe can obtain a visa on arrival only if they traveling on an official visit and holding an official letter of guarantee issued by the Ministry of Foreign Affairs of Laos.
มนตรี แพรพันธ์

เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 เป็นอดีตนักฟุตบอลชาวไทย เคยเล่นให้กับฟุตบอลทีมชาติไทยหลายนัด ปัจจุบันเป็นหัวหน้าผู้ฝึกสอนของสโมสรฟุตบอลทหารอากาศในไทยลีก 3 
ประวัติ.
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 ภูมิลำเนาเดิมเป็นชาวจังหวัดกำแพงเพชร อดีตเคยเล่นฟุตบอลกีฬานักเรียนเยาวชนแห่งชาติโค้กคัพ และมีความสามารถทางฟุตบอลสูงจนได้รับโควตานักฟุตบอล ศึกษาต่อที่โรงเรียนจ่าอากาศ
เชอร์วิล

เชอร์วิล (ชื่อวิทยาศาสตร์: "Anthriscus cerefolium") เป็นพืชสมุนไพรไม้ล้มลุก ใช้สำหรับปรุงอาหารรสไม่รุนแรงนัก
ลักษณะ.
เชอร์วิลอยู่ในวงศ์ผักชี เดิมทีพืชชนิดนี้มีถิ่นฐานอยู่บริเวณคอเคซัส แต่ชาวโรมันทำให้เชอร์วิลแพร่กระจายไปทั่วทวีปยุโรป จนปัจจุบันสามารถพบเชอร์วิลได้ง่ายในทวีปยุโรป
เมื่อเจริญเติบโตเต็มที่ เชอร์วิลจะมีความสูงประมาณ 40–70 เซนติเมตร หรือประมาณ 16–28 นิ้ว มีใบประกอบแบบขนนกสามชั้นเป็นแฉก ๆ ต้นเชอร์วิลมีดอกสีขาวขนาดเล็กกว้างประมาณ 2.54–5 เซนติเมตร หรือประมาณ 1.00–1.97 นิ้ว ผลยาวประมาณ 1 เซนติเมตร รูปร่างเรียวยาว
มินต์ (พืช)

มินต์ (Mint, มาจากภาษากรีกคำว่า "míntha", หรือในอักษรไลเนียร์บี "mi-ta") เป็นสกุลหนึ่งในวงศ์กะเพรา (หรือเรียกอีกชื่อหนึ่งว่าวงศ์มินต์) สปีชีส์ของมินต์นั้นได้รับการประเมินว่ามีประมาณ 13 ถึง 24 สปีชีส์
สปีชีส์.
ข้อมูล ณ เดือนธันวาคม พ.ศ. 2563
ราชอาณาจักรอัฟกานิสถาน

ราชอาณาจักรอัฟกานิสถาน  เป็นราชอาณาจักรที่ปกครองอัฟกานิสถาน ระหว่าง ค.ศ. 1926-1973 สถาปนาโดยพระเจ้าอมานุลเลาะห์ หลังพระองค์ทรงครองราชย์ได้ 7 ปี พระเจ้าอมานุลเลาะห์ทรงพัฒนาประเทศตามแบบชาติตะวันตก ทำให้เกิดความขัดแย้งกับกลุ่มอนุรักษนิยมจนพระองค์ต้องสละราชสมบัติให้พระเชษฐา (พี่ชาย) คือ พระเจ้าอินายาตุลเลาะห์ พระเจ้าอินายาตุลเลาะห์ทรงครองราชย์ได้ 3 วันก็ถูกพระเจ้าฮาบีบุลเลาะห์ กาลาคานียึดอำนาจและปกครองต่อมาเป็นเวลา 10 เดือน จึงถูกโมฮัมเหม็ด นาดีร์ นำกำลังเข้าจับกุมและปลงพระชนม์ นาดีร์สถาปนาตนเองขึ้นเป็นกษัตริย์ ปกครองอัฟกานิสถานนาน 39 ปี และสืบราชสมบัติโดยพระเจ้าโมฮัมเหม็ด ซาฮีร์ ชาห์ พระราชโอรส ในรัชสมัยของพระเจ้าโมฮัมเหม็ด ซาฮีร์ ชาห์ มีการเจริญสัมพันธไมตรีกับชาติต่าง ๆ เช่น สหภาพโซเวียต สหราชอาณาจักรและสหรัฐอเมริกา ในปี ค.ศ. 1934 ราชอาณาจักรอัฟกานิสถานได้เป็นสมาชิกของสันนิบาติชาติ และวางตัวเป็นกลางในสงครามโลกครั้งที่สอง พระเจ้าโมฮัมเหม็ด ซาฮีร์ ชาห์ทรงอยู่ในราชสมบัตินาน 40 ปี ขณะที่พระองค์ทรงประทับอยู่ที่อิตาลีเพื่อเข้ารับการรักษา ในปี ค.ศ. 1973 อาณาจักรของพระองค์ก็ถูกโค่นล้มโดยโมฮัมเหม็ด ดาวูด ข่าน อดีตนายกรัฐมนตรีและพระภาดา (ลูกพี่ลูกน้อง) ของพระองค์เอง
แมตต์ โบเมอร์

แมทธิว สตาตัน โบเมอร์ (เกิด 11 ตุลาคม ค.ศ. 1977) เป็นนักแสดงชาวอเมริกัน เขาปรากฏตัวครั้งแรกในละครโทรทัศน์ในเรื่อง "Guiding Light" โบเมอร์เป็นที่รู้จักในละครโทรทัศน์เรื่อง "ชัค สายลับสมองล้น" จากบทบาทไบรซ์ ลาร์คิน
หลังจากนั้นเขารับบทบาทเป็นเฟลิกซ์ เทอร์เนอ ในภาพยนตร์เรื่อง "The Normal Heart" ทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยม รวมถึงถูกเสนอชื่อเข้าชิงรางวัลเอ็มมี่ด้วย 
ชีวิตส่วนตัว.
เขาแต่งงานกับนักหนังสือพิมพ์ ไซมอน ฮอลส์ ตั้งแต่ปี 2011 ทั้งคู่มีบุตรด้วยกัน 3 คน แต่เขาเพิ่งเปิดเผยว่าเขาเป็นเกย์ต่อสาธารณะเมื่อปี 2012 เมื่อเขากล่าวขอบคุณฮอลส์และลูก ๆ ขณะที่เขารับรางวัลด้านสิทธิมนุษยชนของสตีฟ เชส
เอสิกส์

เอสิกส์  ตราสินค้าผลิตภัณฑ์กีฬาและรองเท้ากีฬาสัญชาติญี่ปุ่น ก่อตั้งขึ้นเมื่อวันที่ 1 กันยายน ค.ศ. 1949 โดย คิฮะชิโระ โอะนิซุกะ ที่เริ่มก่อตั้งบริษัทรองเท้ากีฬาของตนเอง คือ โอนิซุกะไทเกอร์ (Onitsuka Co., Ltd.) โดยการผลิตรองเท้าบาสเกตบอลจากห้องนั่งเล่นของตนเองในเมืองโกเบะ ประเทศญี่ปุ่น และในปี ค.ศ. 1977 ได้เลือกใช้ชื่อ ASICS เป็นชื่อสำหรับบริษัทของตน โดยคำ ๆ นี้มีที่มาจากวลีภาษาละติน คำว่า "Anima Sana In Corpore Sano" หรือตัวย่อว่า "ASICS" ซึ่งมีหมายความว่า "จิตใจที่แจ่มใสย่อมอยู่ในร่างกายที่สมบูรณ์" 
ต่อมาเอสิกส์มีการแนะนำผลิตภัณฑ์ไปยังสหรัฐอเมริกาในปี ค.ศ. 1977 และได้รับความนิยมไปทั่วโลกจนถึงปัจจุบัน
สำหรับในประเทศไทย มีร้านสำหรับจำหน่ายสินค้าของเอสิกส์โดยตรงที่ชั้น 3 ห้างสรรพสินค้าเซ็นทรัลเวิลด์ โดยเปิดไปเมื่อต้นปี ค.ศ. 2013, ที่ชั้น 2 ห้างสรรพสินค้าเมกาบางนา ที่เปิดไปเมื่อวันที่ 1 สิงหาคม ค.ศ. 2015, ชั้น G ห้างสรรพสินค้าฟิวเจอร์พาร์ครังสิต และชั้น 1 ห้างสรรพสินค้าเซ็นทรัลพลาซาเวสต์เกต
สปอนเซอร์ว่าจ้าง.
ฟุตบอล.
ในช่วงทศวรรษที่ 90 เอสิกส์ให้การสนับสนุนสโมสรฟุตบอลในยุโรปหลายสโมสร
เทนนิส.
<templatestyles src="Div col/styles.css"/>
ประชาธิป มุสิกพงศ์

ประชาธิป มุสิกพงศ์ ชื่อเล่น สิงห์ (6 เมษายน พ.ศ. 2527 – 29 กรกฎาคม พ.ศ. 2558) เป็นนักร้อง นักแต่งเพลง และอดีตมือกีตาร์ ของวงดนตรีสควีซ แอนิมอล และเป็นบุตรชายคนที่สอง ของวีระกานต์ มุสิกพงศ์ นักการเมืองชาวไทย
ประวัติ.
ประชาธิป เกิดเมื่อวันศุกร์ที่ 6 เมษายน พ.ศ. 2527 เป็นบุตรคนที่สอง ในจำนวนบุตรชายทั้งสามคน ของวีระกานต์ มุสิกพงศ์ นักการเมืองชาวไทย และประธานคนแรกของแนวร่วมประชาธิปไตยต่อต้านเผด็จการแห่งชาติ และศรีวิไล (สกุลเดิม: ประสุตานนท์) อดีตนักแสดงภาพยนตร์ไทย ประชาธิปเคยกล่าวถึงที่มาของชื่อตนว่า มีที่มาจาก "ประชาธิปไตย" ซึ่งผู้เป็นบิดาตั้งให้ โดยถือเป็นการปลูกฝังอุดมการณ์ที่วีระกานต์เชื่อมั่น ให้กับบุตรไว้ตั้งแต่ยังเด็ก
ประชาธิป จบการศึกษาระดับชั้นประถม ที่โรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนที่บิดามารดาจะส่งไปศึกษาต่อในประเทศอังกฤษ กระทั่งจบการศึกษาระดับมัธยม จากนั้นเข้าศึกษาต่อระดับอุดมศึกษา เกี่ยวกับเทคโนโลยีดนตรี ต่อมาหันไปศึกษาการออกแบบกราฟิก (Graphic design) ที่มหาวิทยาลัยมิดเดิลเส็กซ์ (Middlesex University) กรุงลอนดอน กระทั่งจบการศึกษาในสาขานี้ ก่อนกลับมาพักอาศัยในประเทศไทย หลังจากใช้ชีวิตอยู่ที่อังกฤษประมาณ 10 ปี
สู่วงการเพลง.
ประชาธิป เริ่มสนใจดนตรีตั้งแต่อายุ 8 ขวบ โดยมีวงดนตรีโมเดิร์นด็อกเป็นแรงบันดาลใจ จากนั้นเขาก็เริ่มแกะเพลงของศิลปินอื่น ๆ อาทิ โยคีเพลย์บอย, สี่เต่าเธอ, ซิลลี่ ฟูลส์ เป็นต้น นอกจากนี้ เขายังมีความสามารถ เล่นเบสและกลอง หลังจากนั้น สมัยที่เป็นนักเรียนอังกฤษกับเพื่อน ๆ เขาเล่นดนตรีอย่างจริงจัง และร่วมเล่นกีตาร์ ให้กับวงบีเควัน (BK1) ในอัลบั้มที-ฮ็อป (T-HOP) ในสังกัดเบเกอรี่มิวสิค และร่วมออกทัวร์คอนเสิร์ตกับวง ในช่วงปี พ.ศ. 2547
เมื่อ พ.ศ. 2550 วีรพัฒน์ มุสิกพงศ์ (แชมป์) พี่ชายของประชาธิป ซึ่งเป็นเพื่อนสนิทกับวิน ศิริวงศ์ แนะนำให้ทั้งสองรู้จักกัน เนื่องจากทั้งประชาธิปและวิน มีความสนใจแนวดนตรีลักษณะเดียวกัน พวกเขาจึงร่วมกันออกซิงเกิลเพลง "อาจยังไม่สาย" กับ "ฉันไม่เหงา" โดยเมื่อบันทึกเสร็จ ก็นำออกวางจำหน่าย ในงานแฟตเฟสติวัลครั้งที่ 4 พร้อมทั้งส่งตัวอย่างเพลง (demo) ให้กับแฟตเรดิโอ และนำซีดีเพลงไปเสนอกับค่ายเพลงต่าง ๆ จนกระทั่งค่ายสไปซีดิสก์ให้ความสนใจร่วมงาน
ชีวิตส่วนตัว.
เขาเคยให้สัมภาษณ์ หนังสือพิมพ์ประชาชาติธุรกิจ เมื่อปี พ.ศ. 2552 ว่าไม่ได้คุยเรื่องการเมืองกับทางบ้านมากนัก ส่วนตัวเขาเอง มีบุคลิกเงียบขรึม พูดน้อย
การเสียชีวิต.
เมื่อเวลาประมาณ 22:00 น. ของวันพุธที่ 29 กรกฎาคม พ.ศ. 2558 ตำรวจนครบาลทองหล่อรับแจ้ง มีคนพลัดตกจากอาคารเสียชีวิต บริเวณคอนโดมิเนียม ภายในถนนทองหล่อ ซอย 5 จึงนำเจ้าหน้าที่เข้าตรวจสอบ พบศพของประชาธิป ในสภาพนอนคว่ำหน้าจมกองเลือด ตรวจสอบร่างกายพบกะโหลกศีรษะแตก เสียชีวิตทันทีในที่เกิดเหตุ 
พลตำรวจโท ศรีวราห์ รังสิพราหมณกุล ผู้บัญชาการตำรวจนครบาล กล่าวถึงการตรวจสอบห้องพักของผู้ตาย พบว่าประตูล็อกจากภายในห้อง และไม่พบร่องรอยการต่อสู้ หรือรื้อค้นทรัพย์สิน ที่บริเวณริมระเบียง มีเบียร์กระป๋องที่เปิดแล้ว และมีจดหมายที่เขียนด้วยลายมือผู้ตายถึงแฟนสาว ซึ่งเจ้าหน้าที่ตำรวจรวบรวมเก็บไว้เป็นหลักฐาน มีข้อความว่า <templatestyles src="แม่แบบ:คำพูด/style.css" />To Faye only อย่าคิดมากนะที่รัก เราอยากไปมานานแล้ว ชีวิตสิงห์ได้รักคนที่ดีที่สุดในชีวิตมาแล้ว มันพอแล้วครับ
อนึ่ง เมื่อวันเสาร์ที่ 26 กันยายน พ.ศ. 2558 ค่ายเพลงสไปซีดิสก์ ต้นสังกัดของวงสควีซ แอนิมอล ดำเนินการจัดคอนเสิร์ต "เลิฟยู'ทิลไอดาย" (Love You 'till I die) เพื่อรำลึกถึงประชาธิป ที่วอยซ์สเปซ ถนนวิภาวดีรังสิต โดยมีศิลปินมาร่วมงานอย่างคับคั่ง
สโมสรฟุตบอลเนียซาลามิสฟามากุสตา

สโมสรฟุตบอลเนียซาลามิสฟามากุสตา หรือ สโมสรฟุตบอลเนียซาลามีนาฟามากุสตา  เป็นสโมสรกีฬาฟุตบอลระดับอาชีพ ซึ่งตั้งอยู่ ณ แอมมอชอสโตส (นอกจากนี้ยังรู้จักกันในชื่อของโรมันคือ ฟามากุสตา) ประเทศไซปรัส ซึ่งเป็นสโมสรของผู้ลี้ภัยตั้งแต่เหตุการณ์ตุรกีบุกไซปรัสใน ค.ศ. 1974 เมื่อประเทศตุรกียึดตอนเหนือของเกาะได้แล้ว ทางสโมสรก็ตั้งอยู่ในลาร์นากาเป็นการชั่วคราว
ความสำเร็จที่โดดเด่นที่สุดของทีมเนียซาลามีนา คือการชนะการแข่งขันไซปรัสคัพและไซปรัสเอฟเอชีลด์ (ซูเปอร์คัพ) ในปี ค.ศ. 1990 ความสำเร็จสูงสุดของทีมนี้คือการได้อันดับสามในการแข่งขันไซปรีออตเฟิสต์ดิวิชัน ในช่วงห้าปีแรก (ค.ศ. 1948–1953) ทีมนี้ได้เข้าร่วมการแข่งขันชิงแชมป์สหพันธ์ฟุตบอลสมัครเล่นไซปรัส และในปี ค.ศ. 1953 สโมสรแห่งนี้ได้เข้าร่วมสมาคมฟุตบอลไซปรัส (ซีเอฟเอ) โดยได้เข้าร่วมการแข่งขันชิงแชมป์สมาคมและการแข่งขันชิงถ้วยรางวัลอย่างสม่ำเสมอ ทีมนี้ได้เข้าแข่งขันไซปรีออตเฟิสต์ดิวิชันมากว่า 50 ฤดูกาล โดยได้อยู่ในอันดับเจ็ดของลำดับชั้นดังกล่าว
ทีมนี้ได้เข้าร่วมแข่งขันในยุโรปสมัยแรกในปี ค.ศ. 1990 ในการแข่งขันยูฟ่าคัพวินเนอร์สคัพ และเข้าแข่งขันยูฟ่าอินเตอร์โตโตคัพ 1995, 1997 และ 2000 ทีมนี้เป็นส่วนหนึ่งของสโมสรกีฬาเนียซาลามีนาฟามากุสตาซึ่งได้ก่อตั้งขึ้นในปี ค.ศ. 1948 โดยทางสโมสรต้นกำเนิดยังได้ครอบคลุมถึงทีมวอลเลย์บอลชาย
ประวัติ.
ในช่วงปีแรก.
เมื่อสโมสรเนียซาลามีนาฟามากุสตาได้รับการก่อตั้งขึ้น ประเทศกรีซได้เข้าสู่ช่วงสงครามกลางเมือง ระหว่างกลุ่มฝ่ายซ้ายและฝ่ายขวา สถานการณ์ในประเทศกรีซได้ส่งผลกระทบต่อประเทศไซปรัส ทั้งทางด้านการเมืองและสังคม; นักกีฬาส่วนใหญ่ยังได้มีส่วนร่วมในทางการเมือง ในช่งเวลาดังกล่าว ทางฟามากุสตามีสโมสรกีฬาอยู่สองสโมสร ซึ่งได้แก่ สมาคมยิมนาสติกเอวาโกรัส หรือ จีเอสอี  และสโมสรฟุตบอลอนอร์โธซิสฟามากุสตา โดยสมาคมยิมนาสติกเอวาโกรัส มีนักกีฬาฝ่ายซ้ายที่มากด้วยความสามารถอยู่ในบัญชีรายชื่อเป็นจำนวนมาก รวมถึงสโมสรฟุตบอลอนอร์โธซิสฟามากุสตาก็มีผู้เล่นอยู่ฝ่ายซ้ายเช่นกัน แต่กระนั้น ก็ได้เริ่มมีการจำกัดนักกีฬาฝ่ายซ้าย ทั้งในส่วนของสมาคมยิมนาสติกเอวาโกรัสและส่วนของสโมสรฟุตบอลอนอร์โธซิสฟามากุสตา ภายใต้อิทธิพลของการเมืองฝ่ายขวา ในช่วงต้นปี ค.ศ. 1947 กลุ่มจากฟามากุสตา (ประกอบด้วยฝ่ายซ้าย, เหล่าสมาชิกและไม่ใช่สมาชิกของจีเอสอี รวมถึงสโมสรฟุตบอลอนอร์โธซิสฟามากุสตา) ได้ลงมติให้มีห้องพักสำหรับสโมสรกีฬาอื่นในเมือง เนื่องจากข้อจำกัดที่มีอยู่ พวกเขามองเห็นภาพของสโมสรที่จะดึงดูดความสนใจให้ทุกคนในฟามากุสตา โดยไม่คำนึงถึงความสัมพันธ์ทางการเมือง
เมื่อวันที่ 14 กุมภาพันธ์ ค.ศ. 1948 ได้มีการตัดสินใจที่จะก่อตั้งสโมสร และสโมสรกีฬาเนียซาลามีนาฟามากุสตาได้รับการก่อตั้งขึ้นเมื่อวันที่ 7 มีนาคม ค.ศ. 1948 ในฐานะที่เป็นสโมสรกีฬาฝ่ายซ้ายแห่งแรกในประเทศไซปรัส โดยหลังจากที่สโมสรได้รับการก่อตั้ง ประชาชนจำนวนมากแสดงความปรารถนาที่จะเข้าร่วม อย่างไรก็ตาม ในส่วนของฟุตบอลกลับค่อนข้างอ่อนแอ
การอาเจียนร้ายแรงเหตุตั้งครรภ์

การอาเจียนร้ายแรงเหตุตั้งครรภ์  เป็นภาวะแทรกซ้อนของการตั้งครรภ์ มีลักษณะ คือ คลื่นไส้อาเจียนและขาดน้ำแบบหายยาก มีประมาณว่ากระทบต่อหญิงตั้งครรภ์ 0.5–2.0% อาจให้เกิดทุพโภชนาการและภาวะแทรกซ้อนร้ายแรงอื่น เช่น การเสียดุลของไหลและอิเล็กโทรไลต์ ตามมาได้
การอาเจียนร้ายแรงถือว่าเป็นภาวะแทรกซ้อนของการตั้งครรภ์ที่พบน้อย แต่เนื่องจากอาการคลื่นไส้อาเจียนระหว่างการตั้งครรภ์อยู่บนสเปกตรัม (spectrum) จึงมักแยกภาวะนี้ได้ยากจากอาการคลื่นไส้อาเจียนที่พบได้บ่อยกว่าระหว่างการตั้งครรภ์ที่เรียก อาการแพ้ท้อง (morning sickness)
อาการแพ้ท้อง

อาการแพ้ท้อง  เป็นความไม่สบายของการตั้งครรภ์ที่เกิดในหญิงตั้งครรภ์เกินครึ่ง อาจมีอาการในช่วงเช้าและลดลงเมื่อเวลาผ่านไป แต่จะเกิดขึ้นในช่วงใดของวันก็ได้ สำหรับหญิงส่วนใหญ่ ภาวะนี้สิ้นสุดในราวสัปดาห์ที่ 12 ของการตั้งครรภ์
อาการคลื่นไส้นี้สัมพันธ์กับการเพิ่มขึ้นของระดับเอสโตรเจน รูปแบบคล้ายกันนี้ยังพบในหญิงบางคนที่ใช้การคุมกำเนิดด้วยฮอร์โมนหรือการบำบัดทดแทนฮอร์โมน อาการคลื่นไส้อาจเป็นได้เล็กน้อยหรือชักนำให้เกิดการอาเจียนจริง ๆ ได้ แต่ไม่รุนแรงให้เกิดความผิดปกติทางเมแทบอลิก ในผู้ที่มีอาการรุนแรง การอาเจียนอาจเป็นสาเหตุให้ขาดน้ำ น้ำหนักลด มีค่าพีเอชในเลือดสูง และมีระดับโพแทสเซียมในเลือดต่ำ ภาวะนี้ เรียก การอาเจียนร้ายแรงเหตุตั้งครรภ์ (hyperemesis gravidarum) และเกิดในประมาณ 1% ของการตั้งครรภ์ทั้งหมด อาการคลื่นไส้อาเจียนอาจเป็นอาการแสดงแรก ๆ ของการคั้งครรภ์และปกติเริ่มประมาณสัปดาห์ที่ 6 ของการตั้งครรภ์ (นับอายุครรภ์ตั้งแต่ 14 วันก่อนการเริ่มตั้งท้อง)
สถานีรถไฟจาการ์ตาโกตา

สถานีรถไฟจาการ์ตาโกตา (ตัวย่อ: JAKK) หรือชื่อเดิม "บาตาฟียาเซยด์" ("ปัตตาเวียใต้") เป็นสถานีรถไฟปลายทางในเขตเมืองเก่าของจาการ์ตา ประเทศอินโดนีเซีย สถานีรถไฟแห่งนี้รู้จักกันดีในชื่อ สถานีเบโอส ซึ่งย่อมาจากชื่อ "บาตาฟียัสเคอ โอสเตอร์ สโปร์เวค มาตสคาไป" หรือบริษัทรถไฟปัตตาเวียตะวันออก
สถานีรถไฟจาการ์ตาโกตาทำหน้าที่เป็นสถานีรถไฟแห่งหลักของจาการ์ตาร่วมกับสถานีรถไฟกัมบีร์ สถานีรถไฟจาตีเนอการา และสถานีรถไฟปาซาร์เซอเน็น รองรับรถไฟระหว่างเมืองบนเกาะชวา และรถไฟฟ้าชานเมืองอีก 3 สาย
ประวัติ.
สถานีรถไฟจาการ์ตาโกตาสร้างขึ้นใน ค.ศ. 1887 โดยบริษัทรถไฟปัตตาเวียตะวันออก ("โบส") ซึ่งเป็นบริษัทเอกชน เมื่อสร้างเสร็จจึงได้รับการตั้งชื่อว่า "สถานีรถไฟปัตตาเวียใต้" เพื่อแยกความกำกวมจาก "สถานีรถไฟปัตตาเวียเหนือ" ต่อมาได้รับดำเนินงานโดยบริษัทเอกชนอีกแห่งหนึ่ง และย้ายตัวสถานีไปตั้งอยู่ด้านหลังศาลาว่าการหลังเก่า ต่อมาบริษัทสตาตส์สโปร์เวเคินได้เข้ามาดำเนินงานสถานีรถไฟปัตตาเวียใต้ใน ค.ศ. 1898 และสถานีรถไฟปัตตาเวียเหนือใน ค.ศ. 1913 ตามลำดับ
สถานีรถไฟปัตตาเวียใต้ปิดทำการชั่วคราวใน ค.ศ. 1923 และได้สร้างอาคารใหม่ขึ้นในช่วง ค.ศ. 1926–1929 โดยให้สถานีรถไฟปัตตาเวียเหนือรับรองขบวนรถไฟแทน อาคารสถานีใหม่ได้รับการออกแบบใน ค.ศ. 1927–1928 โดยสถาปนิกอัสเซิลแบคส์, ไคเซิลส์ และแฮ็ส จากบริษัทไอยาในปัตตาเวีย ระหว่างการสร้างใหม่ ได้ใช้วัสดุคอนกรีตจากบริษัทคอนกรีตดัตช์ ตัวอาคารสถานีแห่งใหม่ มีทางรถไฟ 12 ทาง ซึ่งกำหนดให้เป็นเส้นทางเชื่อมต่อระหว่างปัตตาเวียกับท่าเรือเบยเตินซอร์คและท่าเรือเมอรักซึ่งมีเรือข้ามฟากไปยังเกาะสุมาตรา ทำพิธีเปิดอาคารใหม่ในวันที่ 8 ตุลาคม ค.ศ. 1929 ส่วนสถานีรถไฟปัตตาเวียฝั่งเหนือได้ถูกยกเลิกและรื้อทิ้งเรียบร้อยแล้ว
ตัวอาคารสถานี.
อาคารสถานีรถไฟจาการ์ตาโกตาออกแบบโดยฟรันส์ โยฮัน เลาเรินส์ ไคเซิลส์ สถาปนิกชาวดัตช์ (เกิดเมื่อวันที่ 8 กันยายน ค.ศ. 1882) เป็นการนำสถาปัตยกรรมแบบอลังการศิลป์ตะวันตก มาผนวกรวมกับสถาปัตยกรรมท้องถิ่น
สถานีรถไฟจาการ์ตาโกตาเป็นอาคาร 2 ชั้น ล้อมรอบด้วยถนน 3 สาย มีทางเข้าสถานีหลักด้านหน้า 1 ทาง และด้านข้างอีก 2 ทาง ทางเข้าและโถงอาคารมีหลังคารูปโค้ง โปร่งโล่ง ถ่ายเทอากาศได้สะดวก ผนังด้านในฉาบด้ายเซรามิกหยาบสีน้ำตาล ส่วนผนังด้านนอกฉาบด้วยปูนปลาสเตอร์สีเขียวเหลือง พื้นสถานีเป็นไม้สีเทาและเหลือง ส่วนพื้นชานชาลาเป็นไม้สักเหลือง สถานีรถไฟจาการ์ตาโกตามีชานชาลาทั้งหมด 6 แห่ง รองรับทางรถไฟทั้งหมด 12 ทาง
ขบวนรถที่ให้บริการ.
มีให้บริการทั้งรถไฟระหว่างเมืองและรถไฟฟ้าชานเมือง
สถานีรถไฟจาตีเนอการา

สถานีรถไฟจาตีเนอการา  เป็นสถานีรถไฟแห่งหนึ่งในกรุงจาการ์ตา ประเทศอินโดนีเซีย เป็นประตูสู่จาการ์ตา จากเมืองทางฝั่งตะวันออกของเกาะชวา ตัวสถานีตั้งอยู่บนถนนเบอกาซีบารัตรายา ในตำบลจาตีเนอการา จาการ์ตาตะวันออก ดำเนินงานโดยบริษัท รถไฟอินโดนีเซีย จำกัด เขตควบคุมที่ 1
ก่อนการก่อสร้างสถานี บริเวณนั้นเป็นบึงมีชื่อว่า "ราวาบังเก" ต่อมาได้สร้างสถานีขึ้นในปี ค.ศ. 1910 ในช่วงการปกครองของเนเธอร์แลนด์ เมื่อสร้างเสร็จ จึงได้รับการตั้งชื่อว่า สถานีรถไฟเมสเตอร์กอร์เนลิส อาคารสถานีได้รับการออกแบบโดย เอส. สไนฟฟ์ หัวหน้าแผนกงานทั่วไป 
สถานีรถไฟจาตีเนอการามีที่ตั้งเหมาะสมในการเชื่อมต่อทางรถไฟกับหัวเมืองทางฝั่งตะวันออกของเกาะชวา อาทิ เมืองบันดุง
ฮอ ย็อง-โม

ฮอ ย็อง-โม  เกิดเมื่อ 21 เมษายน พ.ศ. 2508 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2525 ได้เหรียญทองแดง และได้เหรียญเงินรุ่นฟลายเวตใน พ.ศ. 2526 จากนั้น ได้เข้าร่วมแข่งขันกีฬาโอลิมปิก พ.ศ. 2527 เข้าถึงรอบ 8 คนก่อนจะแพ้อียุบ จาน จากตุรกี ตกรอบไป นอกจากนั้น ฮอยังได้เหรียญทองในกีฬาเอเชียนเกมส์รุ่นไลต์ฟลายเวตเมื่อ พ.ศ. 2525 ด้วย ปัจจุบัน ฮอเป็นครูในเกาหลีใต้
โอ ควัง-ซู

โอ ควัง-ซู (เกิดเมื่อ: 30 ตุลาคม ค.ศ. 1965 ที่เมืองโคฮึง จังหวัดช็อลลาใต้ ประเทศเกาหลีใต้) เป็นนักมวยสากลสมัครเล่นชาวเกาหลีใต้ และติดทีมชาติเกาหลีใต้เข้าแข่งขันในกีฬาเอเชียนเกมส์ และมวยสากลสมัครเล่นชิงแชมป์โลก รวมถึงเป็นนักมวยสากลอาชีพด้วย
ใน ค.ศ. 1986 โอเข้าแข่งขันมวยสากลสมัครเล่นเวิลด์คัปในรุ่นไลต์ฟลายเวตและได้เหรียญทอง และยังชกชนะราฟาเอล ราโมส นักมวยเหรียญทองกีฬาแพนอเมริกัน ค.ศ. 1983 ได้ในรอบรองชนะเลิศด้วย ใน ค.ศ. 1986 โอได้เหรียญทองแดงในมวยสากลสมัครเล่นชิงแชมป์โลก และชกชนะอาร์เอสซีโรแบร์ต อีชอเซกี ในยกแรก ซึ่งต่อมา อีชอเซกีได้เหรียญทองแดงโอลิมปิก ค.ศ. 1988 ที่กรุงโซล ของเกาหลีใต้เป็นเจ้าภาพ โดยชนะผ่านในรอบแรก ในรอบสองพบกับไมเคิล คาร์บาฮาล นักมวยตัวแทนทีมชาติสหรัฐอเมริกา ซึ่งต่อมาได้เหรียญเงิน และเมื่อหันมาชกมวยสากลอาชีพก็กลายเป็นนักมวยที่มีชื่อเสียงโด่งดัง ผลปรากฏว่าคาร์บาฮาลเป็นฝ่ายชนะไป 2-3 รวมถึงในปีเดียวกันนั้น ยังได้เหรียญทองกีฬาเอเชียนเกมส์ในรุ่นไลต์ฟลายเวตด้วย
หลังจากโอลิมปิก 1988 ที่กรุงโซลแล้ว โอ ควัง-ซู ก็หันมาชกมวยสากลอาชีพในรุ่น 105 ปอนด์ หรือสตอร์วเวต ซึ่งเป็นพิกัดที่เล็กที่สุด ทำสถิติชนะมาทั้งหมด 6 ครั้ง จึงได้ชิงแชมป์โลกในรุ่นนี้ของสภามวยโลก (WBC) กับเจ้าของตำแหน่งชาวเม็กซิกัน ริคาร์โด โลเปซ ที่เมืองโปฮัง เมื่อต้นปี ค.ศ. 1993 ผลปรากฏว่าเป็นฝ่ายแพ้ทีเคโอไปในยกที่ 9 และแขวนนวมไปหลังจากนั้น
ชิน ชง-ฮุน

ชิน ชง-ฮุน  เกิดเมื่อ 5 พฤษภาคม พ.ศ. 2532 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2552 ได้เหรียญทองแดงในรุ่นไลต์ฟลายเวต และยังชกชนะดาเนียล มาเทยอน ราโมส จากคิวบาในรอบ 8 คนด้วย ในกีฬาเอเชียนเกมส์ พ.ศ. 2553 เขาแพ้บีร์จัน จาคีปอฟ 3:17 ตกรอบไปอย่างรวดเร็ว แต่เขาก็สามารถคว้าเหรียญทองเอเชียนเกมส์รุ่นไลต์ฟลายเวตได้ในอีกสี่ปีต่อมา ส่วนในมวยสากลสมัครเล่นชิงแชมป์โลก พ.ศ. 2554 ชินได้เหรียญเงิน แพ้โจว ซื่อหมิงในรอบชิงชนะเลิศ
คิม คี-ซ็อก

คิม คี-ซ็อก  เกิดเมื่อ 2 กันยายน พ.ศ. 2523 เป็นนักมวยสากลชาวเกาหลีใต้ที่ติดทีมชาติ เข้าแข่งขันในกีฬาเอเชียนเกมส์ พ.ศ. 2545 และเข้าร่วมการแข่งขันกีฬาโอลิมปิกถึง 2 ครั้ง 
ในกีฬาโอลิมปิก พ.ศ. 2543 เขาขึ้นชกในรุ่นไลต์ฟลายเวต และเป็นฝ่ายแพ้อับรอฮีม อัสลูม จากฝรั่งเศส 8:12 ตกรอบไป จากนั้น เขาเข้าแข่งขันในกีฬาเอเชียนเกมส์ พ.ศ. 2545 ที่ปูซาน และได้เหรียญทอง จากนั้นคิมได้เข้าแข่งขันในกีฬาโอลิมปิก พ.ศ. 2547 ในรุ่นฟลายเวต โดยในการชกรอบคัดเลือกนั้น เขาได้เหรียญเงินมวยสากลสมัครเล่นชิงแชมป์โลก พ.ศ. 2547 โดยในรอบชิงชนะเลิศ เขาชกแพ้บีโอลีโต ไปลา จากฟิลิปปินส์ ส่วนในกีฬาโอลิมปิก เขาชกแพ้สมจิตร จงจอหอ 12:22 ตกรอบแรก
ฤดูพายุไซโคลนภูมิภาคออสเตรเลีย พ.ศ. 2558–2559

ฤดูพายุไซโคลนภูมิภาคออสเตรเลีย พ.ศ. 2558-2559 เป็นฤดูกาลในอดีตซึ่งเคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้จะเริ่มนับอย่างเป็นทางการ ในวันที่ 1 พฤศจิกายน พ.ศ. 2558 และไปสิ้นสุดในวันที่ 30 เมษายน พ.ศ. 2559 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2558 ถึง 30 มิถุนายน พ.ศ. 2559 และจะถูกนับรวมในฤดูกาลนี้ด้วย
ในระหว่างฤดูกาล พายุหมุนเขตร้อนจะถูกตรวจสอบโดยหนึ่งจากห้าศูนย์เตือนพายุหมุนเขตร้อน (TCWC) ที่ทำงานอยู่ภายในภูมิภาคนี้ ซึ่งสามจากห้าศูนย์ซึ่งกำกับการทำงานโดยสำนักงานอุตุนิยมวิทยาแห่งออสเตรเลีย ในเพิร์ท, ดาร์วิน และบริสเบน ในขณะที่อีกสองหน่วยงานจะถูกกำกับการทำงานโดยศูนย์บริการสภาพอากาศแห่งชาติปาปัวนิวกินี ใน พอร์ตมอร์สบี และสำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ใน จาการ์ตา
ส่วนศูนย์ร่วมการเตือนภัยไต้ฝุ่นของสหรัฐอเมริกา และหน่วยงานบริการทางอุตุนิยมวิทยาแห่งชาติรวมถึงเมเทโอฟรานส์ จะตรวจสอบพายุในระหว่างฤดูกาล
ฤดูกาลนี้เริ่มต้นเมื่อมีพายุดีเปรสชันเขตร้อนเคลื่อนเข้ามาในแอ่งภูมิภาคออสเตรเลีย จากแอ่งแปซิฟิกใต้ และทวีกำลังเป็นพายุไซโคลนราเควล์ในวันที่ 30 มิถุนายน ทำให้มันกลายเป็นพายุหมุนเขตร้อนในมหาสมุทรแปซิฟิกใต้ ลูกแรกที่เกิดขึ้นในระหว่างเดือนกรกฎาคม ตั้งแต่มีการบันทึกมา
พายุอื่น ๆ.
พายุไซโคลนราเควล์.
ทั้งนี้เป็นไปตามที่สำนักอุตุนิยมวิทยา ระบุว่ามันเป็นกรณีของพายุหมุนเขตร้อนแรกของเดือนกรกฎาคม นับตั้งแต่ยุคเริ่มแรกของดาวเทียม และในฐานะที่เป็นผลพลอยได้จากการกลายเป็นพายุหมุนเขตร้อนในวันแรกของการเริ่มต้นฤดูกาล มันจึงกลายเป็นสัญลักษณ์ของการเริ่มต้นฤดูกาลที่เก่าแก่ที่สุดในบันทึกของแอ่งนี้
รายชื่อพายุที่เกิดขึ้น.
TCWC จาการ์ตา.
TCWC จาการ์ตา จะกำหนดชื่อของพายุไซโคลนเขตร้อนจากเส้นศูนย์สูตรที่ระยะ 11°ใต้ และระหว่าง 90°ตะวันออก ถึง 145°ตะวันออก เมื่อดีเปรสชันทวีความรุนแรงเป็นไซโคลนเขตร้อนในพื้นที่รับผิดชอบของ TCWC จาการ์ตา ศูนย์ก็จะเป็นผู้กำหนดชื่อของพายุจากรายการ
TCWC พอร์ตมอร์สบี.
ถ้าพายุไซโคลนเขตร้อนพัฒนาขึ้นในตอนเหนือของ 11°ใต้ ระหว่าง 151°ตะวันออกถึง 160°ตะวันออก TCWC พอร์ตมอร์สบี จะเป็นผู้ประกาศใช้ชื่อพายุ โดยพายุบริเวณนี้จะก่อตัวได้ยากมากโดยครั้งล่าสุดที่มีการก่อตัวและพัฒนาของพายุคือเมื่อปี พ.ศ. 2550
สำนักงานอุตุนิยมวิทยา.
ตั้งแต่ปี พ.ศ. 2551-52 มีเพียงหนึ่งรายชื่อที่ศูนย์อุตุนิยมวิทยาเป็นผู้ประกาศใช้ อย่างไรก็ตามศูนย์อุตุนิยมวิทยาแห่งออสเตรเลียยังคงทำงานอยู่ในเมืองต่างๆ คือ เพิร์ท, ดาร์วิน และบริสเบน โดยมีหน้าที่ตรวจสอบพายุไซโคลนเขตร้อนที่ก่อตัวทั้งหมดในภูมิภาคออสเตรเลีย และออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบี
มันซูเอโต เวลาสโก จูเนียร์

มันซูเอโต เวลาสโก จูเนียร์ (Mansueto "Onyok" Velasco, Jr.) เกิดเมื่อ 10 มกราคม พ.ศ. 2517 เป็นนักมวยสากลสมัครเล่นชาวฟิลิปปินส์ เกิดที่เมืองบาโก ซิตี้ เนกรอสตะวันตก ประเทศฟิลิปปินส์ เขาติดทีมชาติฟิลิปปินส์เข้าแข่งขันในกีฬาโอลิมปิกที่แอตแลนตาเมื่อ พ.ศ. 2539 และได้เหรียญเงิน เขาเป็นน้องชายของโรเอล เวลาสโก ที่เคยได้เหรียญทองแดงในกีฬาโอลิมปิก พ.ศ. 2535 ที่ บาร์เซโลนาในรุ่นเดียวกัน ก่อนหน้านั้น เขาเคยได้เหรียญทองกีฬาเอเชียนเกมส์ ที่ ฮิโรชิมา เมื่อ พ.ศ. 2537
ในกีฬาโอลิมปิกที่แอตแลนตา พ.ศ. 2539 นั้น รอบแรก เวลาสโกชนะอาร์เอสซี ไซ ชิห์ ซิว จากไต้หวัน ยก 1 เมื่อ 21 กรกฎาคม รอบสอง ชนะคะแนน ยอสวานี อากุยเลรา จากคิวบา เมื่อ 26 กรกฎาคม รอบสาม ชนะคะแนน ฮามิด เบอร์ฮิลี จากโมร็อกโก เมื่อ 30 กรกฎาคม รอบรองชนะเลิศ ชนะคะแนน ราฟาเอล โลซาโน จากสเปน เมื่อ 1 สิงหาคม และในรอบชิงชนะเลิศ แพ้คะแนน ดาเนียล โบซินอฟ จากรัสเซีย เมื่อ 3 สิงหาคม ได้เหรียญเงิน 
หลังจากแขวนนวม เวลาสโกเข้าสู่วงการโทรทัศน์ เขาประสบความสำเร็จในอาชีพตลก แสดงละครสั้นและปรากฏตัวในรายการโชว์ เขายังเป็นผู้ฝึกสอนมวยสากลในละคร "Beki Boxer"